Федерация Босна и Херцеговина
Федерация Босна и Херцеговина () е една от двете съставни части на Босна и Херцеговина. Образувана е след подписването на Вашингтонските споразумения от 18 март 1994 година между Хърватия и Босна и Херцеговина. С тези споразумения е затвърден хърватско-бошняшкият съюз в Босна и Херцеговина.

На 30 март 1994 година в Сараево заседава Скупщината (Велико Народно събрание) на Федерация Босна и Херцеговина, която приема Конституция на Федерацията. Тази Скупщина заседава до 1996 година, когато са проведени избори за Парламент на Федерация Босна и Херцеговина.

Административно деление 

Административното деление на Федерация Босна и Херцеговина е устроено по кантонен принцип, както следва (в скоби са показани административни центрове):

 Унско-сански кантон (Бихач)
 Посавски кантон (Ораше)
 Тузлански кантон (Тузла)
 Зенишко-добойски кантон (Зеница)
 Босненско-подрински кантон (Горажде)
 Среднобосненски кантон (Травник)
 Херцеговско-неретвански кантон (Мостар)
 Западнохерцеговски кантон (Широки брег)
 Сараевски кантон (Сараево)
 Западнобосненски кантон (Ливно)

Главен град на Федерация Босна и Херцеговина е Сараево, а в Мостар се намират четири федерални министерства.

В пет от кантоните на Федерацията (Унско-сански, Тузлански, Зенишко-добойски, Босненско-подрински и Сараевски кантон) преобладаващото население е бошняшко, в три от тях (Посавски, Западнохерцеговски и Западнобосненски) – преобладаващото население е хърватско и в два от тях (Среднобосненски и Херцеговско-неретвански) – населението е „смесено“, което означава че в тях действат специални законови процедури, гарантиращи правата на представителите на различните етнически общности.

Към настоящия момент Федерация Босна и Херцеговина на второ административно ниво е разделена на 79 общини.

Население

Галерия

Външни препратки 
 Официална страница на правителстово на Федерацията 
 Официална страница на парламента на Федерацията